NACIONALINIO MOKINIŲ PASIEKIMŲ PATIKRINIMO
BIRŠTONO GIMNAZIJOJE 2019 M.
REZULTATAI

	Kiekvieną pavasarį antrų, ketvirtų ir šeštų klasių mokiniai visoje Lietuvoje dalyvauja Nacionaliniame pasiekimų patikrinime ir atlieka šias užduotis: 
2 klasės –skaitymo, rašymo ir matematikos; 
4 klasės –skaitymo, rašymo, matematikos ir pasaulio pažinimo; 
6 klasės –skaitymo, rašymo ir matematikos. 
Skirtingų dalykų užduotys atliekamos skirtingomis dienomis. Rekomenduojamą testų atlikimotvarkaraštį parengia Nacionalinis egzaminų centras. Tačiau mokykla gali pasirinkti kitą jai tinkančią datą. Rekomenduojama užduotis atlikti per to dalyko pamoką, tačiau mokykla gali nuspręsti ir kitaip. 
Tikslas - įvertinti Lietuvos mokinių pasiekimus pagal visiems vienodus kriterijus ir suteikti individualią mokymosi pagalbą, jei to reikia. Nacionaliniu lygmeniu –turėti apibendrintą informaciją apie pasiekimus ir ja remiantis koreguoti ugdymo programas, organizuoti mokytojų kvalifikacijos tobulinimą. 
Mokyklos gali palyginti savo darbo rezultatus su kitų panašių šalies mokyklų rezultatais.	
Rezultatų panaudojimas. Mokytojai ir mokyklos vadovybė, matydami vertinimo rezultatus, gali nuspręsti, ką ir kaip, ugdant konkretų vaiką, reikia pakeisti, kokias užduotis skirti, kokios individualios pagalbos jam reikia. Mokinio tėvai, remdamiesi ataskaita, gali kreiptis į mokyklos vadovybę arba mokytojus ir prašyti, kad mokiniui būtų suteikta atitinkama mokymosi pagalba. 
Pagal apibendrintus pasiekimų rezultatus mokyklos steigėjas gali spręsti, kokios papildomos pagalbos reikia mokyklai.

